Α4-0328/95

Ψήφισμα σχετικά με την ανακοίνωση της Επιτροπής για την κατανομή κονδυλίων και την υλοποίηση κοινοτικών πρωτοβουλιών στην Αυστρία, Φινλανδία και Σουηδία (COM(95)0123 - C4-0282/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής για την κατανομή κονδυλίων και την υλοποίηση κοινοτικών πρωτοβουλιών στην Αυστρία, Φινλανδία και Σουηδία (COM(95)0123),

- έχοντας υπόψη τον Κανονισμό (ΕΟΚ) 2081/93, με τον οποίο τροποποιείται ο κανονισμός 2052/88 σχετικά με την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων ((ΕΕ L 193, 31.7.1993. σ. 5)),

- έχοντας υπόψη τον κώδικα συμπεριφοράς σχετικά με την εφαρμογή εκ μέρους της Επιτροπής των διαρθρωτικών πολιτικών ((ΕΕ C 255, 20.9.1993.)),

- έχοντας υπόψη το ψήφισμά του της 28ης Οκτωβρίου 1993, σχετικά με το μέλλον των κοινοτικών πρωτοβουλιών στο πλαίσιο των διαρθρωτικών ταμείων ((ΕΕ C 315, 22.11.1993, σ.245)),

- έχοντας υπόψη το ψήφισμά του της 29ης Ιουνίου 1995, για το έγγραφο της Επιτροπής «Η Ευρώπη μετά το 2000. Συνεργασία για την χωροταξική οργάνωση της Ευρώπης» ((ΕΕ C 183, 17.7.1995, σ. 39)),

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών και της Επιτροπής Κοινωνικών Υποθέσεων και Απασχόλησης (Α4-0328/95),

Α. λαμβάνοντας υπόψη τα ιδιαίτερα χαρακτηριστικά της Αυστρίας, της Φινλανδίας και της Σουηδίας, και, ιδιαίτερα, τη γεωγραφική τους διαμόρφωση και εκτιμώντας ότι οι προκλήσεις που προβάλλει η παρουσία των τριών νέων κρατών μελών στην περιφερειακή πολιτική της Ένωσης απαιτούν την προσαρμογή της διαχείρισης των διαρθρωτικών πόρων, η οποία προσδιορίσθηκε πριν από την ένταξη και, ιδιαίτερα, των κοινοτικών πρωτοβουλιών,

Β. λαμβάνοντας υπόψη το εξαιρετικό μεγάλο μήκος των συνόρων με τρίτες χώρες στα τρία νέα κράτη μέλη, καθώς και την ήδη μακρά παράδοση συνεργασίας στις περιοχές της Κεντρικής και Ανατολικής Ευρώπης, της Βαλτικής και του Αρκτικού Ωκεανού,

Γ. λαμβάνοντας υπόψη ότι, τόσο το Ευρωπαϊκό Κοινοβούλιο όσο και το άτυπο Συμβούλιο Υπουργών Χωροταξίας, έχουν ζητήσει από την Επιτροπή να διευρύνει την πρωτοβουλία INTERREG II δημιουργώντας ένα νέο τομέα που θα ασχολείται με τη διαπεριφερειακή συνεργασία και τη χωροταξία,

Δ. λαμβάνοντας υπόψη τις ευθύνες της αρμόδιας επί του προϋπολογισμού αρχής, καθώς επίσης και την ανάγκη να λάβει απόφαση όσον αφορά τη μελλοντική χρήση του αποθεματικού των κοινοτικών πρωτοβουλιών,

Ε. λαμβάνοντας υπόψη τα αποτελέσματα της επίσκεψης που πραγματοποίησε αντιπροσωπεία της Επιτροπής Περιφερειακής Πολιτικής στη Φινλανδία, στις 30 Μαΐου έως 1 Ιουνίου 1995,

ΣΤ. λαμβάνοντας υπόψη ότι το συγκεκριμένο έγγραφο αποτελεί μόνο προσωρινή έκθεση, ενώ τα πραγματικά προβλήματα θα εμφανιστούν αργότερα,

1. συνειδητοποιεί τις δυσχέρειες που προκύπτουν από την κατανομή των πόρων των κοινοτικών πρωτοβουλιών μεταξύ τριών μόνο κρατών, των οποίων τα ιδιαίτερα χαρακτηριστικά οπωσδήποτε θα υποχρεώσουν σε μία κατανομή μεταξύ των προγραμμάτων σε ποσοστά διαφορετικά εκείνων που ίσχυαν για το σύνολο των άλλων κρατών μελών της Ένωσης και ζητεί την ελαστική εφαρμογή των προσανατολισμών των κοινοτικών πρωτοβουλιών που προσδιορίσθηκαν πριν από την ένταξη των τριών νέων μελών, για να τις προσαρμόσουν στις ιδιαίτερες ανάγκες της Αυστρίας, της Φινλανδίας και της Σουηδίας[semigr ]

2. συμφωνεί με την Επιτροπή όσον αφορά την ανάγκη να εφαρμόζονται τα κριτήρια που αφορούν την ελαστική κατανομή της χρηματοδότησης, ώστε οι εθνικές ιδιομορφίες να λαμβάνονται επαρκώς υπόψη[semigr ]

3. υπενθυμίζει, εν προκειμένω, ότι το άρθρο 12 του κανονισμού πλαισίου για τα διαρθρωτικά ταμεία προβλέπει τη δυνατότητα κατανομής ανά κράτος μέλος, σε ενδεικτική βάση και σύμφωνα με διαφανείς διαδικασίες, μόνο για τους στόχους 1-4 και 5β (και 6), δεδομένου ότι κάθε παρόμοια μέθοδος κατανομής σε σχέση με τις κοινοτικές πρωτοβουλίες θεωρείται παράνομη[semigr ]

4. εκτιμά ότι είναι ευθύνη της αρμόδιας επί του προϋπολογισμού αρχής να πραγματοποιήσει την κατανομή των πιστώσεων για τις διάφορες κοινοτικές πρωτοβουλίες ανάλογα με τις ανάγκες, τις δυνατότητες απορρόφησης καθώς και τη διεύρυνση της Ευρωπαϊκής Ένωσης με την προσχώρηση των τριών νέων κρατών, μετά από μία σε βάθος εξέταση, εκ μέρους των αρμοδίων επιτροπών[semigr ]

5. υπενθυμίζει ότι η χρησιμοποίηση του αποθεματικού 12% που δημιουργήθηκε πρόσφατα πρέπει να υπόκειται στους ίδιους κανόνες και τις ίδιες διαδικασίες που ισχύουν για το γενικό αποθεματικό, το οποίο εξακολουθεί να είναι διαθέσιμο για τα υπόλοιπα 12 κράτη μέλη.

6. εγκρίνει το ιδιαίτερο βάρος που η Επιτροπή αποδίδει στο INTERREG II κατά την κατανομή των πόρων μεταξύ των διαφόρων πρωτοβουλιών, δεδομένου ιδίως του εξαιρετικά μεγάλου μήκους των εξωτερικών συνόρων των τριών νέων κρατών μελών[semigr ]

7. ζητεί από την Επιτροπή να λάβει υπόψη τις παραδοσιακές και με στέρεα θεμέλια σχέσεις συνεργασίας που υφίστανται στις περιοχές της Κεντρικής και Ανατολικής Ευρώπης, της Θάλασσας του Μπάρεντς και του Αρκτικού Ωκεανού, κατά την κατάρτιση του καταλόγου περιοχών που ευνοούνται από το INTERREG II[semigr ]

8. εκτιμά ότι οι δραστηριότητες που θα χρηματοδοτηθούν από το INTERREG II στην περιοχή των χωρών της Κεντρικής και Ανατολικής Ευρώπης, της Βαλτικής και της Αρκτικής θα πρέπει κατά προτεραιότητα να επικεντρωθούν στη συνέχιση της συνεργασίας σε θέματα περιβάλλοντος, στην ανάπτυξη της επιχειρηματικής δραστηριότητας, κυρίως δε της διασυνοριακής συνεργασίας και στη βελτίωση των υποδομών και ιδιαίτερα των συγκοινωνιακών δικτύων και την ενίσχυση της οικονομικής ισχύος των περιφερειών[semigr ]

9. θεωρεί απαραίτητη την κατάλληλη εναρμόνιση των διαδικασιών των προγραμμάτων TACIS και RHARE με τη διαδικασία του INTERREG II, ώστε να διασφαλιστεί η χρηματοδότηση των μέτρων διασυνοριακής συνεργασίας συμπεριλαμβανομένων κοινών προγραμμάτων, και, προς τον σκοπό αυτό, θεωρεί αναγκαία τη δημιουργία ιδιαίτερης θέσης για το πρόγραμμα TACIS στον προϋπολογισμό, η οποία θα εξασφαλίζει τους απαραίτητους πόρους για τη χρηματοδότηση, στις δικαιούχες χώρες του προγράμματος αυτού, των μέτρων που θα συμπληρώσουν τις παρεμβάσεις του INTERREG II στις γειτονικές περιφέρειες της Ένωσης, κατά τρόπο ανάλογο του μηχανισμού του PHARE[semigr ] θεωρεί επίσης ότι η συζήτηση, προώθηση και ανάπτυξη συνδυασμένων προγραμμάτων, όπως TACIS - INTERREG ΙΙ ή PHARE - INTERREG II, πρέπει να πραγματοποιούνται στις ευρωπεριφέρειες με αποκεντρωμένες διαδικασίες[semigr ]

10. σημειώνει ότι τα προβλήματα των παραμεθόριων περιοχών της Αυστρίας, της Φινλανδίας και της Σουηδίας που συνορεύουν με χώρες της Ανατολικής Ευρώπης και της ΚΑΚ, επιβαρύνονται ιδιαίτερα από την ύπαρξη εξαιρετικά έντονων διαφορών στο επίπεδο ευημερίας εκατέρωθεν των συνόρων και ότι ο επείγων περιορισμός των διαφορών αυτών θα πρέπει να αποτελέσει απόλυτη προτεραιότητα κατά την εφαρμογή του INTERREG II[semigr ] επισημαίνει, μεταξύ των άλλων, την σπουδαιότητα της επαγγελματικής εκπαίδευσης, ταυτόχρονα με την ενίσχυση της οικονομικής και δημοκρατικής ανάπτυξης στις χώρες της Κεντρικής Ευρώπης, την Ρωσία και τα κράτη της Βαλτικής[semigr ]

11. θεωρεί ότι τα γεωγραφικά χαρακτηριστικά των τριών νέων κρατών μελών, χαρακτηριστικά τα οποία επιδρούν καθοριστικά στο ειδικό βάρος του INTERREG II σε σχέση με εκείνο των άλλων κοινοτικών πρωτοβουλιών, δικαιολογούν μια ελαστική εφαρμογή των προσανατολισμών του προαναφερθέντος προγράμματος, ώστε να γίνει δυνατή η χρηματοδότηση εκτός των περιφερειών που περιλαμβάνονται στους στόχους 1 και 6, σε ποσοστό υψηλότερο του 25% των πόρων του[semigr ]

12. επαναλαμβάνει τη γνώμη του όσον αφορά τη διεύρυνση του πεδίου παρέμβασης του προγράμματος INTERREG II, το οποίο θα πρέπει να καλύψει τη χρηματοδότηση δράσεων σε θέματα χωροταξίας και διαπεριφερειακής συνεργασίας[semigr ] κατά τη συνεργασία αυτή θα πρέπει να δοθεί ιδιαίτερη έμφαση στα δίκτυα τοπικής αυτοδιοίκησης και στις πρωτοβουλίες των μη κυβερνητικών οργανώσεων, των ιδιωτικών επιχειρήσεων και των κοινωνικών οργανώσεων[semigr ]

13. πιστεύει ότι οι γεωγραφικές αλλαγές στην Ευρωπαϊκή Ένωση, λόγω της προσχώρησης των τριών νέων κρατών μελών, κάνουν πιο επείγουσα ακόμη την ανάγκη ανάπτυξης μιας κοινοτικής πολιτικής χωροταξικής οργάνωσης - λαμβάνοντας υπόψη την αρχή της επικουρικότητας - και ενίσχυσης της διαπεριφερειακής συνεργασίας και επισημαίνει στην Επιτροπή ότι η διεύρυνση του INTERREG II θα πρέπει να αποτελέσει ένα από τα βασικά στοιχεία της μελλοντικής κατανομής του αποθεματικού των κοινοτικών πρωτοβουλιών[semigr ]

14. θεωρεί σημαντικό να χορηγηθούν, όταν πραγματοποιηθεί η κατανομή των πόρων από το αποθεματικό των κοινοτικών πρωτοβουλιών, περισσότερα κονδύλια από ό,τι μέχρι σήμερα στα προγράμματα του INTERREG II για την περιοχή της Βαλτικής[semigr ]

15. πιστεύει ότι ο συνδυασμός του άρθρου 10 του ΕΤΠΑ με τους πόρους οι οποίοι προορίζονται, στα πλαίσια του INTERREG, για τη χωροταξική οργάνωση, θα καταστήσει δυνατή την υλοποίηση συγκεκριμένων διασυνοριακών και διαπεριφερειακών προγραμμάτων δράσης[semigr ]

16. υπενθυμίζει το ιδιαίτερα έντονο πρόβλημα ανεργίας που αντιμετωπίζει η Φινλανδία και συνιστά τη γρήγορη και αποκεντρωμένη εφαρμογή των πρωτοβουλιών EMPLOI και ADAPT, με έμφαση στο διεθνικό χαρακτήρα των πρωτοβουλιών αυτών[semigr ]

17. πιστεύει ότι τα προγράμματα LEADER και ΜME θα είναι πλήρως αποτελεσματικά μόνο εάν εφαρμοσθούν κατά τρόπο συντονισμένο ώστε να υποστηριχθεί η αμοιβαία συμπληρωματικότητά τους[semigr ] τονίζει ότι το πρόγραμμα LEADER αποτελεί πρωτοβουλία ιδιαίτερα προσαρμοσμένη στα θέματα χωροταξίας. Από κοινού με τις πιστώσεις των προγραμμάτων INTERREG και ΜΜΕ, το LEADER θα πρέπει να λάβει υπόψη τις ιδιαίτερες απαιτήσεις της Αυστρίας, ώστε να καταφέρει η χώρα να προσαρμοστεί στη νέα κατάσταση που δημιουργήθηκε από την καθιέρωση της κοινής γεωργικής πολιτικής και από την σύσφιγξη των υφιστάμενων σχέσεων με τα κράτη της Κεντρικής και Ανατολικής Ευρώπης[semigr ]

18. επαναλαμβάνει τη σπουδαιότητα των πόλεων για τη χωροταξική διάρθρωση και κρίνει ανεπαρκή το ρόλο που η Επιτροπή αποδίδει στην URBAN με την κατανομή των πόρων μεταξύ των κοινοτικών πρωτοβουλιών, όσον αφορά την Αυστρία, τη Φινλανδία και τη Σουηδία[semigr ]

19. είναι της γνώμης ότι μία μεγαλύτερη έμφαση στην πρωτοβουλία URΒΑΝ θα συνέβαλε στον περιορισμό των κοινωνικών προβλημάτων στις πόλεις των νέων κρατών μελών[semigr ]

20. ζητεί από την Επιτροπή την ελαστική, όπως και στο INTERREG II, εφαρμογή των προσανατολισμών της URBAN, ώστε να δοθεί η δυνατότητα αντιμετώπισης των προβλημάτων των πόλεων στα νέα κράτη μέλη και, ιδιαίτερα, υποστηρίζει την αναθεώρηση των κριτηρίων επιλογής, όσον αφορά το μέγεθος των πόλεων, ώστε να γίνει δυνατή η χρηματοδότηση δράσεων σε αστικά κέντρα μικρότερα του προβλεπομένου από τα ισχύοντα κριτήρια, επικεντρώνοντας, επιπλέον, την εφαρμογή του σε θέματα που σχετίζονται με την αλληλεπίδραση μεταξύ πόλεων και υπαίθρου, τις πολιτιστικές δραστηριότητες και την κοινωνική ένταξη[semigr ]

21. επαναλαμβάνει την εμπιστοσύνη του στις αρχές που εμπνέουν τις διαρθρωτικές πολιτικές, θεωρεί ως σημεία προτεραιότητας τον συντονισμό μεταξύ των διαφόρων χρηματοδοτικών μέσων και τον απόλυτο σεβασμό της αρχής της συνεργασίας με τις τοπικές και περιφερειακές αρχές και τους κοινωνικούς εταίρους και υποστηρίζει την όσο το δυνατόν πιο αποκεντρωμένη διαχείριση των κοινοτικών πρωτοβουλιών, ώστε, μεταξύ άλλων, να γίνει δυνατή η κατάλληλη ενίσχυση ακόμη και έργων μικρής κλίμακας[semigr ]

22. επιδοκιμάζει κατ´ αρχήν τις κοινοτικές πρωτοβουλίες, όσον αφορά τους τομείς που η Επιτροπή προτείνει να θεωρηθούν επιλέξιμοι για διαρθρωτικές ενισχύσεις. Σε μεμονωμένες περιπτώσεις όμως οι γραφειοκρατικές διαδικασίες είναι δυσανάλογες σε σχέση με τις πιστώσεις που χορηγούνται[semigr ]

23. πιστεύει ότι πρέπει να ενισχυθεί η δυνατότητα των περιφερειών να λαμβάνουν αποφάσεις σχετικά με τον σχεδιασμό και την υλοποίηση των κοινοτικών πρωτοβουλιών[semigr ]

24. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.